ang europa ay papagakpak nang gaya ng pagakpak sa pagtatapos ng isang drama sa pagkatapos ng isang tragedia hindi lubhang pinapansin ng madla ang pinakalayon, ang tinitignan lamang ay ang ipinamamalas na mainam sa mata! gawing maayos ang kabuktutan at hahangaan at magkakaroon pa nang higit na kampi kay sa mga gawang kabutihan, na ginanap sa paraang mabanayad at kimi. siya nga, ang pakli ng binata, at saka anong mayroon sa akin ang pumagakpak man pumula, kung ang mundong iyan ay hindi nababalino ng dahil sa mga sinisiil, sa mga maralitat sa mga babai? anong ipagpipitagan ko sa kalipunan sa siyay hindi nagtataglay ng gayon sa akin? ganiyan ang ibig ko, ang sabing matagumpay ng nag uudyok. at kumuha ng isang rebolber sa isang kahon, at iniabot sa kaniyang ang sabiy: sa ika sampu ay antabayanan ninyo ako sa tapat ng simbahan ng . sebastian upang tanggapin ang aking mga huling bilin na dapat gawin. sa ika siyam ay nararapat kayong malayo, lubhang malayo, sa daang anloague!